ཾ་ཨཱ་ཧཱུྃ་ཧོ་ཧཾ་ཀྵ་མ་ལ་ཝ་ར་ཡ་ཧཱུྃ་ཕཊ།

སུབྷཥཤཱསནསྱསམུདྲཱཤྲཱིཀཱལཙཀྲསམཱནཱརྠ
ཏོམུཁཏཱནིཛེཔཏྟཀརོནཱམབིཧརཏིསྶ།
དཔལ་དུས་ཀྱི་འཁོར་ལོ་སྤྱི་དོན་གྱི་སྒོ་ནས་
གཏན་ལ་འབེབས་པར་བྱེད་པའི་
ལེགས་བཤད་བསྟན་པའི་རྒྱ་མཚོ་
ཞེས་བྱ་བ་བཞུགས་སོ།།

དཔལ་དུས་ཀྱི་འཁོར་ལོའི་སྐོར།

ན་མོ་མཉྫུ་བཛྲ་ཡ།
དཔལ་དུས་ཀྱི་འཁོར་ལོ་སྤྱི་དོན་གྱི་སྒོ་ནས་གཏན་ལ་འབེབས་པར་བྱེད་
པའི་ལེགས་བཤད་བསྟན་པའི་རྒྱ་མཚོ་ཞེས་བྱ་བ།
དཔལ་ལྡན་བླ་མ་དམ་པ་མཆོག་གི་དང་པོའི་སངས་རྒྱས་
ཐམས་ཅད་ལ་དངོས་པོ་ཐམས་ཅད་ཀྱིས་རྟག་ཏུ་ཕྱག་འཚལ་ལོ།།
ཕྱི་ནང་དུས་སྦྱོར་བཅུ་གཉིས་འགགས་པས་བདེན་དོན་
རྣམ མ་པ་བཅུ་གཉིས་ལྡན་ཕྱིར་རྡོ་རྗེ་ཉི་མ་སྣང་བ་ཆེ།།
འགྱུར་བའི་བདེ་བ་བཅུ་དྲུག་ཟད་པས་འགྱུར་མེད་
དེ་ཉིད་བཅུ་དྲུག་རིག་ཕྱིར་རྡོ་རྗེ་ཟླ་བ་དྲི་མེད་འོད།།
གནས་སྐབས་བཞི་ཡིས་སྒྲིབ་པ་ཟད་པས་ཐིག་ལེ་བཞི་པོ་
མི་འགྱུར་འཛིན་ཕྱིར་སྐུ་བཞི་རྡོ་རྗེ་བཞིའི་རང་བཞིན།།
ཟབ་མོ་རྡོ་རྗེའི་རྣལ་འབྱོར་དྲུག་གིས་ཁམས་དྲུག་སྒྲིབ་པ་
ཟད་པར་སྤངས་པའི་རིགས་དྲུག་གཙོ་བོར་གྱུར་ལ་འདུད།།
སྟོང་གཟུགས་ཕྱག་རྒྱའི་མཁའ་དང་རྟག་ཏུ་དབྱེར་མེད་སྦྱོར།།
འགྱུར་མེད་བདེ་བའི་སྒྲ་གཅན་ཆོས་སྐུ་བླ་ན་མེད།།
2

དཔལ་དུས་ཀྱི་འཁོར་ལོ་སྤྱི་དོན་གྱི་སྒོ་ནས་གཏན་ལ་འབེབས་པར་བྱེད་པའི་ལེགས་བཤད་བསྟན་པའི་རྒྱ་མཚོ།

སྐལ་བཟང་སྐྱེ་བོ་རྣམ་གྲོལ་ཆེ་ལ་འགོད་པའི་ཕྱིར།།
འཆར་ནུབ་ཉི་ཟླའི་གཟུགས་སྐུ་རྒྱ་ཆེར་སྟོན་ལ་འདུད།།
སྟོང་ཆེན་ཡིག་ལྔའི་མཐར་ཐུག་བདེ་བ་ཆེ།།
ཐིག་ལེ་ཡིག་དྲུག་ཕྱག་རྒྱ་ཆེན་མོ་དང༌།།
མཉམ་པར་སྦྱར་བའི་ཨེ་ཝཾ་བླ་ན་མེད།།
སྟོང་ཉིད་སྙིང་རྗེའི་བདག་ཉིད་ལ་ཕྱག་འཚལ།།
དང་པོའི་སངས་རྒྱས་གཞོན་ནུའི་སྐུ།།
རྟག་ཏུ་གཉིས་སྦྱོར་ཚངས་སྤྱོད་ཆེ།།
འཇིག་རྟེན་གཉེན་གྱུར་གཤིན་རྗེའི་དགྲ།།
ངག་དབང་ཡེ་ཤེས་སྐུ་ལ་འདུད།།
རིགས་གསུམ་མངའ་བདག་ལ་སོགས་ས་བཅུའི་མགོན།།
ཆོས་རྒྱལ་ཚུལ་བཟུང་དཔལ་ལྡན་ཀཱ་ལ་པར།
དང་པོའི་སངས་རྒྱས་གསལ་བར་མཛད་རྣམས་དང༌།།
རྒྱ་བོད་མཁས་གྲུབ་ཀུན་ལ་གུས་ཕྱག་འཚལ།།
དེ་དག་ཀུན་གྱི་ཕུན་ཚོགས་མ་ལུས་པ།།
གཅིག་ཏུ་བསྡུས་ནས་བསྟན་པའི་དཔལ་གྱུར་ཅིང༌།།
ཁྱད་པར་བདག་བློ་དབྱར་གྱི་ཆུ་བོ་ལྟར།།
རྒྱས་མཛད་རྩ་བའི་བླ་མར་གུས་ཕྱག་འཚལ།།
3

དཔལ་དུས་ཀྱི་འཁོར་ལོའི་སྐོར།

རྒྱལ་དང་རྒྱས་སྲས་རྣམས་ལས་ལེགས་འོངས་པའི།།
གསུང་རབ་ཀུན་གྱི་མཐའ་དྲུག་བླ་ན་མེད།།
རྒྱུད་སྡེ་ཀུན་གྱི་ཟབ་ལམ་ཀུན་འདུས་པ།།
དབང་མཆོག་བཞི་པའི་རྣལ་འབྱོར་མ་སྦས་པར།།
སྐལ་བཟང་སྐྱེ་བོའི་ངོར་མཛད་རིན་པོ་ཆེ།།
འདོད་དགུ་ཀུན་འབྱུང་བསམ་འཕེལ་དབང་གི་རྒྱལ།།
རྡོ་རྗེ་ཐེག་པའི་གསང་ཆེན་བླ་ན་མེད།།
དང་པོའི་སངས་རྒྱས་འཆད་པར་བདག་གུས་སོ།།
འདི་ན་ལ་ལ་གཅིག་པུར་བསྡོད་པས་ངོམས།།
གཞན་དག་ཐ་སྙད་ཚིག་གི་སྦུན་པར་འཕྱར།།
ལ་ལ་རང་བཟོའི་གྲུབ་མཐས་ཁེངས་ཞིང་འགྱིང༌།།
ཕལ་ཆེར་འདུ་འཛིའི་དབང་དུ་གྱུར་པའི་ཕྱིར།།
གཞན་ཕན་བསམ་པའི་ཁུར་ཆེན་མེད་མོད་ཀྱི།།
རང་ཉིད་བསྟན་པའི་མཆོག་འདིས་ཡིད་འཕྲོགས་ཤིང༌།།
བླ་མའི་དྲིན་གྱིས་ལེགས་བཤད་རྙེད་པ་རྣམས།།
གནས་བྱའི་ཕྱིར་དང་བློ་ལྡན་འགའ་ཡིས་ཀྱང༌།།
རང་ནས་བསྐུལ་བས་འདིར་འབད་བགྱིས་པ་ལགས།།
4

དཔལ་དུས་ཀྱི་འཁོར་ལོ་སྤྱི་དོན་གྱི་སྒོ་ནས་གཏན་ལ་འབེབས་པར་བྱེད་པའི་ལེགས་བཤད་བསྟན་པའི་རྒྱ་མཚོ།

སྡེ་དྲུག་སྲུང་མས་རྟག་ཏུ་གྲོགས་མཛད་ཅིང༌།།
གཟུ་གནས་བློ་ལྡན་དོན་གཉེར་སྤྲོ་བར་མཛོད།།
འདི་ལ་གསུམ། དུས་འཁོར་བསྟན་པའི་མཆོག་ཏུ་སྒྲུབ། དེའི་བྱུང་ཚུལ་
རྒྱས་པར་བཤད། རྗོད་བྱེད་དང་བརྗོད་བྱ་གསུམ་གཏན་ལ་དབབ་པའོ། །དང་པོ་ལ།
བསྒྲུབ་བྱེད་དགོད་པ་དང༌། གནོད་པ་སྤངས་པའོ།།
དང་པོ་ལ། བསྟན་པ་མཐའ་དག་སངས་རྒྱས་ཀྱི་འཕྲིན་ལས་སུ་སྒྲུབ།
དེ་གདུལ་བྱ་ལ་ལྟོས་ནས་མཆོག་དམན་དུ་དབྱེ་བའོ།།
དང་པོ་ལ། སྤྱིར་ཕྱི་ནང་དང་། ནང་གི་མདོ་རྒྱུད་དང་། རྒྱུད་སྡེ་བཞི་ལ
སོགས་པའི་དངོས་བསྟན་ལ་ཟབ་རྒྱས་མཆོག་དམན་ཡོད་མོད་ཀྱི། ཀུན་ཀྱང་དེ་བཞིན་
གཤེགས་པས་གདུལ་བྱའི་ཁམས་དང་བག་ལ་ཉལ་གཟིགས་ནས་གང་ལ་གང་འཚམ་
གྱིས་ཆོས་བསྟན་པ་ཁོ་ན་ཡིན་པས་དེ་བཞིན་གཤེགས་པའི་ཐབས་མཁས་ལ་དད་པ་
སྒོམ་པར་བྱའི། གཅིག་རྒྱུ་མཚན་དུ་བྱས་ནས་གཞན་ལ་སྡང་ཞུགས་ཀྱིས་སྨོད་པ་ནི་
རྣམ་པ་ཀུན་ཏུ་མི་བྱ་སྟེ། ནང་ལེའི་འཇུག་ཏུ། རང་གཞན་རིགས་སུ་གྱུར་པའི་ཆོས་ནི་
འགའ་ཡང་རྣལ་འབྱོར་པ་ཡིས་སུན་མི་དབྱུང༌། ཞེས་དང༌། དེའི་རྒྱུ་མཚན།
དེའི་གོང་དུ་མུ་སྟེགས་སོགས་ཀྱི་འདོད་པ་བཤད་པ་ཐམས་ཅད། དེ་བཞིན་གཤེགས་
པའི་ཐབས་མཁས་སུ་གསུངས་ཤིང། ཁམས་ལེར། ཐིག་ལེ་ནུས་མ་མིག་སྨན་སོགས།
གདུལ་བྱ་ལ་ཕན་པའི་གཟུགས་སྣ་ཚོགས་བཟུང་ནས་ས་ལ་འཇུག་ཅིང་། བྱུང་བར་
5

དཔལ་དུས་ཀྱི་འཁོར་ལོའི་སྐོར།

གྱུར་དང་བྱུང་དང་འབྱུང་འགྱུར་རིག་བྱེད་རྟོག་གེ་ལ་སོགས་བསྟན་བཅོས་མཐའ་དག་
རབ་ཏུ་གསུངས། །ཞེས་ཕྱི་ནང་གི་བསྟན་བཅོས་མཐའ་དག་གསུང་བ་པོར་བཤད་
པའི་ཕྱིར་རོ། །དེ་ལྟ་ན་ཡང་། དངོས་བསྟན་གྱི་བསྟན་པ་མཐའ་དག་མཆོག་དམན་
གྱི་ཁྱད་མེད་དུ་གཟུང་བར་ཡང་མི་བྱ་སྟེ། ཁྱད་པར་འཕགས་བསྟོད་སོགས་སུ་ཕྱི་ནང་
གི་བསྟན་པའི་མཆོག་དམན་རྒྱས་པར་བཤད་པ་བཞིན་དུ་འདུལ་བ་དང་མདོ་སྡེ་དང་རྣམ་
འགྲེལ་སོགས་སུ་རྒྱས་པར་གསུངས་ལ། འདི་ཉིད་དུ་ཡང། ནང་ལེར། ཡན་ལག་
དང་བཅས་རིག་བྱེད་ཅེས་སོགས་ཀྱིས། གདུལ་བྱ་དེ་དང་དེའི་ངོར། རིག་བྱེད་སོགས་
རྣམས། རྒྱས་པ་དང་མོས་སྦྱིན་དང་ཁྱབ་འཇུག་སོགས་སྟོན་པ་གཞན་གྱིས་བྱས་པ་དང༌།
དེ་རྣམས་རིག་པ་རྣམ་དག་མ་ཡིན་པར་བཤད་ཅིང་། ལྟ་བ་བརྟག་པའི་མདོར་བསྡུས་སུ།
རང་གཞན་གྱི་ལྟ་བ་དམན་པ་རྣམས་བཀག་ནས། དབུ་མཆེན་པོའི་ལྟ་བ་རྡོ་རྗེའི་རྣལ་
འབྱོར་གྱི་སྒོམ་པ་ཉིད་མཆོག་ཏུ་ལེགས་པར་བསྟན་པའི་ཕྱིར་རོ།།
གཉིས་པ་ལ་ཤེས་རབ་ཀྱི་སྒོ་ནས་དང༌། ཐབས་ཀྱི་སྒོ་ནས་དབྱེ་བའོ། །
དང་པོ་ནི། འོ་ན་གདུལ་བྱ་ལ་ལྟོས་ནས་མཆོག་དམན་དུ་ཇི་ལྟར་གསུངས་སྙམ་ན
གདུལ་བྱ་རིག་གནས་ལ་མཁས་པ་ཙམ་འདོད་ཀྱི། དགེ་སྡིག་གི་བླང་དོར་བྱེད་མི་
འདོད་པ་ལ། མུ་སྟེགས་རྒྱང་འཕེན་གྱི་བསྟན་བཅོས་རྣམས་བསྟན་ནས། ཐོག་མར་
སྐྱེ་བ་སྔ་ཕྱི་དང་རྒྱུ་འབྲས་མེད་པའི་ མ་ཤི་བར་དུ་ཅི་གར་འཚོ། །ཤི་ནས་དེ་ལི་སྤྱོད་ཡུལ་མིན། །
ལུས་ཀྱང་ཐལ་བ་བཞིན་སོང་ནས། །སླར་སྐྱེ་བ་དག་ག་ལ་ཡོད། །ཅེས་དང་། ཀ་ནི་ཀའི་མཇུག་ངོགས་སུ།
6

དཔལ་དུས་ཀྱི་འཁོར་ལོ་སྤྱི་དོན་གྱི་སྒོ་ནས་གཏན་ལ་འབེབས་པར་བྱེད་པའི་ལེགས་བཤད་བསྟན་པའི་རྒྱ་མཚོ།

ཁྲུས་བྱས་ཡང་འབྱུང་སྲིད་མ་ཡིན། ལོག་ལྟ་གཏན་ཚིགས་ལ་རྟེན་ནས་སྐྱེད་པར་བྱེད་དོ། །
འདི་ནི་ཤིན་ཏུ་ཡ་ང་བའི་ལྟ་བ་ཡིན་པས་དེ་ལྟ་བུ་བསྐྱེད་པ་དེ་བཞིན་གཤེགས་པའི་
ཐབས་མཁས་སུ་གཏན་མི་རིགས་སོ་སྙམ་ན། རིགས་ཏེ། འདི་ཡང་ཉོན་མོངསཆེན་
པོའི་རིགས་ཅན་གྲུབ་མཐའ་ལ་ཡེ་མ་ཞུགས་པའི་བླུན་པོ་ལས། ཡང་དག་པའི་ལྟ་བ་
སྐྱེ་བ་ལ་ཉེ་བའི་ཕྱིར་ཏེ། དེ་རིགས་པ་དུ་མ་ཁས་ལེན་པས། ནམ་ཞིག་ན།
ཐལ་འགྱུར་རྣམ་དག་འགོད་མཁན་གྱི་རྒོལ་བའམ་གསུང་རབ་དང་འཕྲད་པའི་ཚེ།
ཐོག་མར་ཐེ་ཚོམ་དང༌། དེ་རྟིང་ཟློག་ཕྱོགས་ཀྱི་སྒྲུབ་བྱེད་རྣམ་དག་མཐོང་ནས་ཡང་
དག་པའི་ཚད་མ་སྐྱེ་བའི་ཕྱིར་རོ། །དེ་རྗེས་གདུལ་བྱ་སྐྱེ་བ་སྔ་ཕྱི་ཡོད་པར་མཐོང་ནས་
མངོན་མཐོའི་ལམ་ལ་བླང་དོར་བྱེད་ཀྱང༌། ཐར་པ་བློར་མི་ཤོང་བ་རྣམས་ལ།
མུ་སྟེགས་དཔྱོད་པ་པའི་བསྟན་བཅོས་ལ་སོགས་པ་ཐར་པའི་རྣམ་བཞག་མེད་པ་མཐོང་
བས་མཐོ་རིས་ཀྱི་རྣམ་བཞག་ཡོད་པ་རྣམས་སྟོན་ཏོ། །དེ་རྗེས་ཐར་པ་བློར་ཆུད་ཀྱང་
སྡུག་བསྔལ་འགགས་པའི་བྲལ་བ་ཙམ་ལ་ཐར་པར་འཇོག་མི་ནུས་པ་རྣམས་ལ།
གྲངས་ཅན་དང་གཅེར་བུ་ལ་སོགས་པའི་བསྟན་བཅོས་ཐར་པ་ ཁ་བ་རྒྱ་སྤོས་མེ་ཏོག་དང་། །
བ་ཞོ་བ་མོ་མུ་ཏིག་མདོག །གདུགས་དཀར་བཟུང་བའི་དབྱིབས་འདྲ་བ། །ཐར་པ་ཡིན་པར་རྒྱལ་བས་
བཤད། འཇིག་རྟེན་གསུམ་བརྒལ་བ་ན་གདུགས་དཀར་པོ་གྱེན་དུ་བསླང་བ་འདྲ་བའི་ཐར་པ་ཕྱི་རོལ་པ་དག
འདོད་དོ། །གཟུགས་ཅན་དང་དངོས་པོར་གྲུབ་པའི་རྣམ་བཞག་ཡོད་པ་རྣམས་
སྟོན་ཏོ། །དེ་ལྟ་བུའི་མཐོ་རིས་དང་ཐར་པ་ལ་ཐོབ་འདོད་ཡོད་ཀྱང་། ཐོབ་བྱེད་ཀྱི་ལམ།
ཐོབ་བྱ་དང་མ་འབྲེལ་བ་དུ་མ་བཤད་པ་རྣམས་ཀྱང་གདུལ་བྱ་དེ་དག་གི་བློ་དང་འཚམ་
7

དཔལ་དུས་ཀྱི་འཁོར་ལོའི་སྐོར།

པར་བསྟན་པ་ཙམ་དུ་ཟད་དོ། །དེ་རྗེས་ཐར་པ་འདུས་མ་བྱས་ཤིང་བྲལ་བའི་འབྲས་
བུ་དང༌། སྡུག་བསྔལ་ཐམས་ཅད་ཟད་པའི་མྱང་འདས་སུ་ཁས་ལེན་ནུས་ཤིང༌།
དེ་ཐོབ་པའི་ཕྱིར་དུ། བདག་མེད་པའི་ལྟ་བ་སྒོམ་ནུས་ཀྱང༌། ཆོས་ཀྱི་བདག་མེད་
བློར་མི་ཤོང་བ་རྣམས་ལ། ཉན་ཐོས་སྡེ་གཉིས་ཀྱི་གྲུབ་མཐའ་སྟོན་པར་མཛད་དོ། །
དེ་ལ་ཡང༌། ཐར་པ་མེད་དགག་ཏུ་ཁས་ལེན་མི་ནུས་ཤིང་། དེ་དང་དེ་སྒྲུབ་བྱེད་ཀྱི་
ལམ་ལ་སོགས་པ་དང༌། དེ་དག་བརྒྱུད་ལྡན་གྱི་གང་ཟག་སྦྲེལ་བར་བྱེད་པའི་ལྡན་པ་
དོན་གཞན་མེད་ན་གང་ཟག། ༧A
བྱེ་བྲག་
ཏུ་སྨྲ་བའི་གྲུབ་མཐའ་བསྟན་ལ། དེ་ལས་བཟློག་པར་ཁས་བླངས་ནས་བསྒྲུབ་བྱ་དང་
་བྱེད་སོགས་ཀྱི་བྱ་བྱེད་ལས་གསུམ་ཡུལ་གྱི་སྟེང་ནས་མ་གྲུབ་པའི་བློས་བཏགས་
ཙམ་དུ་ཁས་ལེན་ནུས་པ་ལ། མདོ་སྡེ་པའི་གྲུབ་མཐའ་བསྟན་ཏོ། །ཆོས་ཀྱི་བདག་
མེད་ཁས་ལེན་ནས་ཀྱང་ཤེས་རིག་ཙམ་ཞིག་བདེན་པར་གྲུབ་པའི་སྟེང་ནས་བྱ་བྱེད་
འཇོག་དགོས་ཀྱི། བདེན་པར་མ་གྲུབ་ན། འཁོར་འདས་གང་ཡང་མི་འགྲུབ་པར་
འཛིན་པ་ལ། ཕྱི་དོན་བཀག་ནས་གཟུང་འཛིན་གཉིས་སྟོང་གི་ཤེས་པ་བདེན་གྲུབ་
ཏུ་སྟོན་པའི་སེམས་ཙམ་གྱི་གྲུབ་མཐའ་སྟོན་པར་མཛད་དོ། །བདེན་གྲུབ་ཀྱི་ཆོས་ཅུང་
ཟད་ཀྱང་མེད་པ་ཉིད་ཀྱིས་བྱ་བྱེད་འཐད་ཀྱི། བདེན་གྲུབ་ལ་དེ་མི་འཐད་པར་འཛིན་
་མཆོག་དང་ལྡན་པ་རྣམས་ལ་དབུ་མའི་གྲུབ་མཐའ་བསྟན་ཏེ། དེ་ཡང་
ཐ་སྙད་ཀྱི་འཇོག་ཚུལ་ལ་ལྟོས་ན། མདོ་སྡེ་སྤྱོད་པ་དང༌། རྣལ་འབྱོར་སྤྱོད་པ་དང༌།
་སྡེ་སྤྱོད་པ་རྣམས་སུ་གྲགས་པ་རྣམས་ལའང་དེ་བཞིན་ནོ།།
8

དཔལ་དུས་ཀྱི་འཁོར་ལོ་སྤྱི་དོན་གྱི་སྒོ་ནས་གཏན་ལ་འབེབས་པར་བྱེད་པའི་ལེགས་བཤད་བསྟན་པའི་རྒྱ་མཚོ།

གཉིས་པ་ལ་མདོ་སྡེ་དང་། རྒྱུད་སྡེའི་མཆོག་དམན་ནོ།།
དང་པོ་ནི། དེ་དག་ནི་གྲུབ་མཐའ་སྨྲ་བའི་སྒོ་ནས་བཤད་ལ། གང་ཟག་
བསམ་པ་སེམས་བསྐྱེད་ཀྱི་སྟོབས་མཆོག་དམན་གྱི་སྒོ་ནས་སེམས་ཅན་ཐམས་ཅད་ཀྱི་
དོན་དུ་རྫོགས་པའི་སངས་རྒྱས་ཐོབ་ཕྱིར་དུ་སྤྱོད་པ་རླབས་པོ་ཆེ་དང་ཆོས་ཀྱི་བདག་མེད་
རྒྱས་པར་སྒོམ་པ་དེ་བསྟན་པའི་མཆོག་ཏུ་ཤེས་ཀྱང་རང་ཉིད་ལྷག་བསམ་གྱི་ནུས་པ་ཞན་
ཅིང་སྙིང་རྗེའི་ལྟོས་པ་ཆུང་བས། རང་ཉིད་གཅིག་པུ་འཁོར་བ་ལས་གྲོལ་ཕྱིར་དུ་ལམ་
ལ་བརྩོན་པར་འདོད་པའི་ཉན་རང་གི་རིགས་ཅན་ལ། ཐེག་པ་དམན་པའི་ལམ་གྱི་
རྣམ་བཞག་སྟོན་པར་མཛད་ལ། དེ་ཡང་། རང་ཉིད་གཞན་ལ་རག་མ་ལས་པར་
བྱང་ཆུབ་མངོན་དུ་བྱ་བའི་ཕྱིར་དུ། མཁས་པར་བྱ་བའི་དངོས་པོ་དྲུག་ལ་མཁས་པ་
ལ་སོགས་པའི་ཤེས་རབ་གཙོ་བོར་འདོད་པ། ང་རྒྱལ་ཤས་ཆེ་བའི་རིགས་ལ་རང་
རྒྱལ་དང། གཞན་ལ་རག་ལས་ཤིང། ཤེས་རབ་རླབས་ཆེ་བ་མ་ཐོབ་ཀྱང་ཤེས་
རབ་ཟབ་པ་ཁོ་ནས་མྱུར་དུ་བྱང་ཆུབ་པར་འདོད་པ་ལ་ཉན་ཐོས་ཀྱི་ཐེག་པ་དང༌།
དེ་གཉིས་ཀྱིས་མ་ནུས་པའི་བསྟན་པ་ཁྱད་པར་ཅན་དུ་ཉམས་སུ་ལེན་པར་ནུས་པ་ལ་བྱང་
ཆུབ་སེམས་དཔའི་ཐེག་པ་ལེགས་པར་བསྟན་ཏོ། །འདི་དག་ནི་དཔལ་མགོན་ཀླུ
སྒྲུབ་ཀྱིས། བརྡ་སྤྲོད་པ་དག་ཇིལྟ་བུར། །ཞེས་སོགས་ཀྱི་དོན་ཡིན་ནོ། །དེ་ལྟར་
དབུ་མཆེན་མོའི་རྟོགས་བྱའི་ཡུལ་སྤྲོས་བྲལ་ཟབ་མོ་དེ་ཉིད་ཡིད་ཤེས་འཁོར་དུ་འབྱུང་
བའི་ཤེས་རབ་ཕལ་པ་ཞིག་གིས་བསྒོམ་གྱི། དབང་ཤེས་ཀྱི་འཁོར་དུ་འབྱུང་བའི་
9

དཔལ་དུས་ཀྱི་འཁོར་ལོའི་སྐོར།

ཚོར་བ་བདེ་བ་ཤེས་རབ་ཏུ་བསྒྱུར་ནས་བསྒོམ་པར་མི་ནུས་པའི་གདུལ་བྱ་ལ་ཕར་ཕྱིན་
གྱི་ཐེག་པ་ཆེན་པོ་བསྟན་ལ། དེ་བསྒོམ་པར་ནུས་པ་ལ་རྡོ་རྗེའི་ཐེག་པ་བསྟན་ནོ། །
དེ་ལྟར་ན་མདོ་སྔགས་ཀྱི་ཁྱད་པར་ཡང་། སྦྱང་གཞི་ཤིན་ཏུ་རགས་པའི་ལུས་སེམས་
རྫས་ཐ་དད་ཀྱི་ནང་ནས་གཙོ་བོར་སེམས་སྦྱོང་ཞིང་། སྦྱོང་བྱེད་སྙིང་རྗེ་དང་ཤེས་རབ་
གཉིས་སློབ་ལམ་དུ་བློ་རྫས་གཅིག་པ་ལྟ་ཞོག་རྣམ་ཤེས་གཅིག་གི་འཁོར་དུ་ཅིག་ཅར་
ཡང་མི་འབྱུང་མོད་ཀྱི། གཅིག་ལ་གཅིག་གི་རྩིས་ཟིན་པ་ཙམ་ལ་ཐབས་ཤེས་དབྱེར་
མེད་དུ་བྱས་པའི་ཤེས་རབ་གཙོ་བོར་སྒོམ་ཞིང༌། དེ་ཡང་སེམས་ལ་གནད་དུ་བསྣུན་
པ་གཙོ་བོར་བྱས་ཏེ་བསྒོམས་ནས་སྦྱངས་པས། སྦྱངས་འབྲས་སྐུ་གཉིས་རྫས་ཐ་དད་
པའི་གཟུགས་སྐུ་གཙོ་བོར་སྒྲུབ་པ་ཕར་ཕྱིན་གྱི་ཐེག་པ་དང༌། སྦྱང་གཞི་ཤིན་ཏུ་ཕྲ་
བའི་ལུས་སེམས་རྫས་གཅིག་གི་ནང་ནས་ལུས་གཙོ་བོར་སྦྱོང་ཞིང་། སྦྱོང་བྱེད་སྙིང་
རྗེ་བདེ་བ་དང༌། ཤེས་རབ་སྟོང་ཉིད་རྟོགས་པའི་ཡེ་ཤེས་གཉིས་ལམ་དུས་ནས་བློ་
རྫས་གཅིག་གི་ངོ་བོར་བྱས་ནས་བསྒོམ་ཞིང་། དེ་ཡང་གཙོ་བོར་ལུས་ལ་གནད་དུ་
བསྣུན་ནས་བསྒོམ་སྟེ་སྦྱངས་པས། སྦྱངས་འ